[{"text_idx": "#000000", "text": "Ekainberriren bisitari kopurua %7an handitu da 2016an"}, {"text_idx": "#000002", "text": "Ekainberriko bisitari kopurua bigarren urtez jarraian hazi da, 2016an 28.237 erabiltzailerekin 2015eko 26.481en eta 2014ko 24.854 erabiltzaileen aurrean."}, {"text_idx": "#000003", "text": "Lili Jauregian, Ekainberriko eskaintzan barneratua jauregian bertan martxotik abendura egiten diren bisita antzestu ikusgarriarekin, bisitari kopurua 2.800ekoa izan da 2016an, 2015eko 2.559ren aurrean, %9ko hazkundea."}, {"text_idx": "#000004", "text": "2008an Ekainberri () ireki zenetik, eta 2013an Lili Jauregia (), guztira 259.675 izan dira kobazuloaren erreplika nahiz jauregia ezagutzeko sarrera erosi duten erabiltzaileak. Ekainberrik 246.323 bisitari hartu ditu eta Lili Jauregian 13.352 bisitari sartu dira ireki zenetik."}, {"text_idx": "#000005", "text": "Bisitarien tipologiari dagokionez, eta esanguratsuenak aipatzeagatik, esan eskaintza didaktikoko publikoak 2016ko bisitari guztien %40a suposatzen duela, helduek guztiaren %30a, jubilatuek %10a, gazteek %17a eta 6 urtez azpiko haurrek %3a."}, {"text_idx": "#000006", "text": "2016 urtea: jarduerez beteriko 12 hilabete"}, {"text_idx": "#000007", "text": "2016an garaturiko jardueren artean Ekainberriko zelaian orein talde baten egonaldia eta bertan kokaturiko Historiaurreko kanpalekua gailentzen dira. Ekianberriren parte hartzea Kobaz Koba Trail-en () antolakuntzan garrantzitsua izan da, 2016ko otsailean ospatu zen eta 2017ko otsailaren 12an bigarren edizioa burutuko da. Mendi lasterketa honen ibilbidea Historiaurrean munduan bakarrak diren interesgune batzuetatik igarotzen da, beste batzuen artean Ekain, Amalda, Astuigaina, Erlaitz eta Danbolinzulo haitzuloak."}, {"text_idx": "#000010", "text": "Urolako museo eskaintza batzen duen \u201c5 Geltoki Historian\u201d ekimena burutu da 2016an ere. Museoez familia giroan gozatzeko plan bikain bat da, museoetan deskontuekin eta familia guztiak Urola bailara bisitatuz goza dezan jolasekin."}, {"text_idx": "#000011", "text": "Beste hainbat eta hainbat jarduera eta promozio ekitaldiz gain, Ekainberrik ICE AGE EUROPE Sarearen () bi bileratan parte hartu du, otsailean Kents Cavernen (Ingalaterra) eta urrian Blauberenen (Alemania)."}, {"text_idx": "#000018", "text": "Danbolineko lan-taldeak, beharrezkoa izanez gero, edukiak ezabatzeko eskubidea du."}, {"text_idx": "#000021", "text": "\u2018Euskararen kolapsoa ala kolapsoaren euskara?\u2019 hitzaldia Sukar Horia elkarteko kideekin"}, {"text_idx": "#000023", "text": "Odola emateko aukera izango da ostiralean Manifestazioa egingo dute ostiralean, GRI Castings enpresaren itxiera salatzeko Otsaila 2023 Musika Astea ospatzen ari dira Ertxin\u0303a musika eskolan Zestoako udalekuetan begirale lanak egiteko izen ematea zabaldu dute Ekainberriko sarrerak erdi prezioan erosteko aukera izango da igandean"}]